Царква Сьвятой Тройцы (Дуброўна)

Царква́ Сьвято́й Тро́йцы — помнік архітэктуры пачатку XIX стагодзьдзя ў Дуброўне. Знаходзіцца ва ўсходняй частцы места. Дзее. Твор архітэктуры клясыцызму. Аб’ект Дзяржаўнага сьпісу гістарычна-культурных каштоўнасьцяў Беларусі. Гісторыя Мураваную царкву ў Дуброўне збудавалі ў 1809 годзе. Архітэктура У царкве выявіўся сынтэз традыцыйных прыёмаў мясцовага дойлідзтва і рысаў клясыцызму. Гэта 1-купальны храм падоўжна-восевай кампазыцыі. Улучае галоўны аб’ём, апсыду і бабінец. На галоўным (паўднёва-заходнім) фасадзе бабінца знаходзіцца званіца. Галоўны ўваход і бакавыя сьцены асноўнага аб’ёму вылучаюцца франтонамі. Аконныя праёмы завяршаюцца сандрыкамі. Усярэдзіне вылучаецца ўвянчаны купалам цэнтральны 2-ярусны аб’ём, беспасярэдне зь якім злучаюцца бабінец і алтар. У інтэр’еры захоўваюцца абразы першай паловы XIX ст. «Сьвятая радзіна» і «Таемная вячэра». Галерэя Заўвагі Крыніцы Літаратура Архітэктура Беларусі: Энцыклапедычны даведнік. — Менск: Беларус. энцыкл., 1993. — 620 с.: іл. ISBN 5-85700-078-5. — С. 204. Кулагін А. Праваслаўныя храмы Беларусі: Энцыкл. даведнік. — Менск: Беларуская Энцыкляпэдыя, 2007.— 653 с.: іл. ISBN 978-985-11-0389-4. Шынкевіч А. Падарожжа па Дняпры. Аршанскі гарадскі фонд аховы помнікаў гісторыі і культуры. — Ворша, 1994. — 40 с. — С. 7. Якімовіч Ю. Пакроўская царква // Збор помнікаў гісторыі і культуры Беларусі. Віцебская вобласць. — Менск, 1985. — С. 262. Шинкевич А. Очерки о земле Оршанской. Природа, история, народные предания, старина. — Барань, 2013. — 844 с — С. 314. Вонкавыя спасылкі Царква Сьвятой Тройцы ў Дуброўне, Radzima.org